Z A P I S N I K
33. sjednice Vijeća Gradske četvrti Brezovica 
održane 28. veljače 2020., u sjedištu Gradske četvrti, Brezovička cesta 100,
 s početkom u 17,00 sati

Nazočni članovi Gradske četvrti Brezovica: Marina Pucević, Vladimir Iviček, Dario Cerovski, Damir Dasović, Tomo Ferko, Ivica Mavračić, Irena Poje-Oxenham, Božidar Puljanić, Vesna Šantek, Srećko Tatar, Žarko Vučak.

Nazočni djelatnici Gradskog ureda za mjesnu samoupravu: Milan Kulaš i Kamelia Antonia Pelikon.

Sjednicu otvara Marina Pucević, predsjednica Vijeća Gradske četvrti Brezovica i pozdravlja sve nazočne.
Predsjednica konstatira da je na sjednici nazočno 11 od 11 članova Vijeća, čime su stečeni uvjeti za raspravu i pravovaljano odlučivanje.

Prije utvrđivanja dnevnog reda, predsjednica otvara raspravu o zapisniku 32. sjednice Vijeća Gradske četvrti Brezovica.
Nakon rasprave, Vijeće je jednoglasno (11“za“) usvojilo zapisnik 32. sjednice.

Predsjednica otvara raspravu o prijedlogu dnevnog reda.
Srećko Tatar predlaže da se u dnevni red uvrsti sljedeća točka: Prijedlog zaključka o podržavanju prijedloga za novu katastarsku izmjeru katastarskih općina Kupinečki Kraljevec i Starjak. 
Ivica Mavračić predlaže da se u naprijed navedeni prijelog zaključka uvrsti i nova katastarska izmjera katastarske općine Horvati. 
Marina Pucević predlaže da se naprijed navedeni prijedlog zaključka uvrsti u dnevni red sjednice, a pod tom točkom će se raspravljati o prijedlogu Ivice Mavračića.
Vijeće je jednoglasno (11 „za“) uvrstilo u dnevni red Prijedlog zaključka o podržavanju prijedloga za novu katastarsku izmjeru katastarskih općina Kupinečki Kraljevec i Starjak.
Vijeće jednoglasno (11“za“) donosi

[bookmark: _GoBack]Dnevni red:

  1. Prijedlog plana komunalnih aktivnosti Gradske četvrti Brezovica u 2020.
  2. Prijedlog izvješća o radu Vijeća Gradske četvrti Brezovica za 2019.
  3. Prijedlog programa rada Vijeća Gradske četvrti Brezovica za 2020.
  4. Prijedlog zaključka o prijedlogu utroška sredstava s pozicije „Ostali nespomenuti 
      rashodi poslovanja“

  5. Prijedlog zaključka o razrješenju i imenovanju zamjenika predsjednika Vijeća za 
      prevenciju Gradske četvrti Brezovica

  6. Prijedlog zaključka o davanju mišljenja na Nacrt prijedloga odluke o donošenju
      Urbanističkog plana uređenja Branovečina II.
  7. Prijedlog zaključka o korištenju sredstava s pozicije „Ostali nespomenuti rashodi 
      poslovanja“

  8. Prijedlog zaključka o davanju mišljenja o utjecaju na okoliš tehničkog održavanja 
      vodotoka Lomnica od Obreške ceste do Strmečke ceste 

  9. Prijedlog zaključka o podržavanju prijedloga za novu katastarsku izmjeru 
      katastarskih općina Kupinečki Kraljevec i Starjak

10. Pitanja, prijedlozi i obavijesti

Ad 1) Prijedlog plana komunalnih aktivnosti Gradske četvrti Brezovica u 2020.
Predsjednica Vijeća navodi da su članovi Vijeća primili Prijedlog u pisanom obliku. Otvara raspravu.
Predsjednica Vijeća obavještava nazočne da su interventna sredstva u Planu komunalnih aktivnosti Gradske četvrti Brezovica u 2019. utrošena za razlike iznosa između planiranih sredstva i sredstva po okončanim situacijama pojedine akcije.
Predsjednica Vijeća otvara raspravu.
Žarko Vučak ima upit da li su predsjednici vijeća mjesnih odbora upoznati s predloženim akcijama uvrštenim u Plan komunalnih aktivnosti Gradske četvrti Brezovica za 2020. Predsjednica Vijeća odgovora da jesu. Jedino nisu da će sredstva za postavljanje sjenice kod kuće Sv. Josipa biti osigurana iz interventnih sredstava.
Srećko Tatar podnosi amandman da se briše akcija uređenje javne površine u ulici Matički ispred k.br. 25, u iznosu od 50.000,00 kn, a da se za taj iznos uvrsti  šodranje puta Pavlići-Trabarišće.
Predsjednica Vijeća daje na glasovanje naprijed navedeni amandman, a Vijeće ga  jednoglasno (11 „za“) prihvaća.
Srećko Tatar predlaže da Vijeće prilikom rebalansa u Plan komunalnih aktivnosti u 2020. uvrsti uređenje igrališta s umjetnom travom pored objekta DVD Kupinečki Kraljevec, na adresi Matički 25, i to iz interventnih sredstava, s obzirom da Mjesni odbor Kupinečki Kraljevec II nema sredstava za navedeno.
Tomo Ferko podnosi amandman da se sredstva za šodranje puteva na području Mjesnog odbora Trpuci umanje za 50.000,00 kn, a da se za taj iznos postavi sjenica na raskrižju Trpučanska cesta-Put u Čučev gaj.
Predsjednica Vijeća daje na glasovanje naprijed navedeni prijedlog, a Vijeće ga jednoglasno (11 „za“) prihvaća.
Ivica Mavračić ima upit da li je Mjesni odbor Horvati upoznat s iznosom sredstva za realizaciju postavljanja koša za košarku s podlogom na polivalentnom igralištu u ulici Širanovići. Predsjednica Vijeća odgovora da su upoznati.
Predsjednica Vijeća daje na glasovanje Prijedlog plana komunalnih aktivnosti Gradske četvrti Brezovica u 2020.
Vijeće jednoglasno (11“za“) donosi



                  Plan komunalnih aktivnosti Gradske četvrti Brezovica u 2020.

Plan je  je sastavni dio ovoga zapisnika.

Ad 2) Prijedlog izvješća o radu Vijeća Gradske četvrti Brezovica za 2019.
Predsjednica Vijeća konstatira da su članovi Vijeća primili Prijedlog u pisanom obliku te otvara raspravu.
Obzirom da se nitko nije javio za riječ, daje Prijedlog na glasovanje.
Vijeće je jednoglasno (11“za“) donijelo 

                     Izvješće o radu Vijeća Gradske četvrti Brezovica za 2019.
Izvješće je sastavni dio ovoga zapisnika

Ad 3) Prijedlog programa rada Vijeća Gradske četvrti Brezovica za 2020.
Predsjednica Vijeća konstatira da su članovi Vijeća primili Prijedlog te otvara raspravu.
Obzirom da se nitko nije javio za riječ, daje Prijedlog na glasovanje.
Vijeće je jednoglasno (11“za“) donijelo 

                Program rada Vijeća Gradske četvrti Brezovica za 2020.
Program je sastavni dio ovoga zapisnika

Ad 4) Prijedlog zaključka o prijedlogu utroška sredstava s pozicije „Ostali nespomenuti
           rashodi poslovanja“
Predsjednica Vijeća konstatira da su članovi Vijeća primili Prijedlog u pisanom obliku te otvara raspravu.
Obzirom da se nitko nije javio za riječ, daje Prijedlog na glasovanje.
Vijeće je jednoglasno (11“za“) donijelo
ZAKLJUČAK 
O PRIJEDLOGU UTROŠKA SREDSTAVA S POZICIJE
 OSTALI NESPOMENUTI RASHODI POSLOVANJA
I. Vijeće Gradske četvrti  iz Razdjela Proračuna Grada Zagreba 0620, na poziciji 272-3299 "Ostali nespomenuti rashodi poslovanja" za 2020. raspolaže sa 200.000,00 kn.
	II. Vijeće Gradske četvrti predlaže utrošak sredstava iz točke I. ovog zaključka na slijedeći način:
1. organizacija manifestacija                                                            140.000,00 kn
2. državni i vjerski blagdani                                                               20.000,00 kn
3.. protokolarne potrebe                                                                      30.000,00 kn
4. ostalo                                                                                              10.000,00 kn

                                                                                       Ukupno:     200.000,00 kn

        III. Daje se ovlaštenje predsjednici Vijeća Gradske četvrti Brezovica, u sazivu Vijeća 2017.-2021., da u ime Vijeća tijekom godine iz Razdjela Proračuna Grada Zagreba 0620, na poziciji 272-3299 "Ostali nespomenuti rashodi poslovanja" za 2020. odobrava plaćanja do iznosa od  5.000,00 kn. 
 O potpisanim odobrenjima predsjednica Vijeća će izvijestiti Vijeće.
          IV. Ovaj će zaključak biti dostavljen Gradskom uredu za mjesnu samoupravu

Ad 5) Prijedlog zaključka o razrješenju i imenovanju zamjenika predsjednika Vijeća za 
           prevenciju Gradske četvrti Brezovica
Predsjednica Vijeća konstatira da su članovi Vijeća primili Prijedlog zaključka u pisanom obliku.
Obrazlaže Prijedlog te otvara raspravu.
Obzirom da se nitko nije javio za riječ, daje Prijedlog na glasovanje.
Vijeće je jednoglasno (11“za“) donijelo


Z  A  K  L  J  U  Č  A  K
o razrješenju i imenovanju zamjenika predsjednika Vijeća za prevenciju
Gradske četvrti Brezovica

    1.  Mario Kraljić razrješuje se dužnosti zamjenika predsjednika Vijeća za prevenciju
         Gradske četvrti Brezovica.
1. Za zamjenika predsjednika Vijeća za prevenciju Gradske četvrti Brezovica imenuje se 
Zoran Šalinović, načelnik VI. policijske postaje, Policijska uprava zagrebačka.
1. Ovaj će zaključak biti objavljen u Službenom glasniku Grada Zagreba.

Ad 6) Prijedlog zaključka o davanju mišljenja na Nacrt prijedloga odluke o donošenju 
          Urbanističkog plana uređenja Branovečina II.

Predsjednica Vijeća konstatira da su članovi Vijeća primili Prijedlog zaključka u pisanom obliku.
Obrazlaže Prijedlog te otvara raspravu.
Obzirom da se nitko nije javio za riječ, daje Prijedlog na glasovanje.
Vijeće je jednoglasno (11“za“) donijelo

ZAKLJUČAK
o davanju mišljenja na Nacrt prijedloga odluke o donošenju Urbanističkog plana uređenja  Branovečina II.


1. Na zamolbu Stručne službe gradonačelnika Vijeće Gradske četvrti Brezovica razmotrilo je Nacrt prijedloga odluke o donošenju Urbanističkog plana uređenja Branovečina II.
2. Vijeće je suglasno s prijedlogom iz točke 1. zaključka.
3. Ovaj se zaključak dostavlja Gradskom uredu za strategijsko planiranje i razvoj Grada, Sektoru za prostorno i urbanističko planiranje, Republike Austrije 18.
4. 

Ad 7) Prijedlog zaključka o korištenju sredstava s pozicije „Ostali nespomenuti rashodi 
          poslovanja“
Predsjednica Vijeća konstatira da su članovi Vijeća primili Prijedlog zaključka u pisanom obliku.
Obrazlaže Prijedlog te otvara raspravu.
Obzirom da se nitko nije javio za riječ, daje Prijedlog na glasovanje.
Vijeće je jednoglasno (11“za“) donijelo

                                                                  ZAKLJUČAK
o korištenju sredstava


1. Vijeće odobrava isplatu sredstava, iz Razdjela Proračuna Grada Zagreba 0502, Pozicije 272-3299 “Ostali nespomenuti rashodi poslovanja” Gradske četvrti Brezovica, u iznosu od 11.400,00 kn, tvrtki Reklam PLAST, Grdanjci 4, 10432 Bregana,  za usluge nabave pisanica za potrebe OŠ Brezovica,  Brezovička cesta 98a.  

1. Ovaj će zaključak izvršiti Gradski ured za mjesnu samoupravu. 


Ad 8) Prijedlog zaključka o davanju mišljenja o utjecaju na okoliš tehničkog 
          održavanja vodotoka Lomnica od Obreške ceste do Strmečke ceste 

Predsjednica Vijeća konstatira da su članovi Vijeća primili Prijedlog zaključka u pisanom obliku.
Obrazlaže Prijedlog te otvara raspravu.
Dario Cerovski se ispričao i morao je napustiti sjednicu u 17:53 sati.
Vijeće je telefonski kontaktiralo Dalibora Džapu iz Hrvatskih voda koji im je objasnio o čemu se radi glede tehničkog održavanja vodotoka Lomnice od Obreške ceste do Strmečke ceste.
Nakon rasprave i objašnjenja od strane predstavnika Hrvatskih voda, Vijeće je jednoglasno (10“za“) donijelo

ZAKLJUČAK 
           o davanju mišljenja na o utjecaju na okoliš tehničkog održavanja vodotoka 
                              Lomnica  od Obreške ceste do Strmečke ceste 

1. Na zahtjev Gradskog ureda za gospodarstvo, energetiku i zaštitu okoliša Vijeće je razmotrilo  mogući utjecaj na okoliš  zahvata: tehničko održavanje vodotoka Lomnica od Obreškle ceste do Strmečke ceste, od stacionaže 0+460 do stacionaže 1+ 000.
2. Vijeće je mišljenja da zahvat iz točke 1. zaključka nema značajan negativni utjecaj na okoliš, ali traži da se kod izvođenja radova sustavno riješi uljevanje oborinskih voda u vodotok  Lomnica na području između naselja Zadvorsko i vodotoka Lomnica.
1. Ovaj se zaključak dostavlja Gradskom uredu za gospodarstvo, energetiku i zaštitu okoliša, Sektoru za zaštitu okoliša i održivo gospodarenje otpadom, Park Stara Trešnjevka 2, 10000 Zagreb.

Ad 9)  Prijedlog zaključka o podržavanju prijedloga za novu katastarsku izmjeru 
            katastarskih općina Kupinečki Kraljevec i Starjak

Predsjednica Vijeća otvara raspravu i napominje da su Mjesni odbori Kupinečki Kraljevec I., Kupinečki Kraljevec II. i Kupinečki Kraljevec-centar donijeli zajednički zaključak u kojem traže sastanak sa nadležnim uredima za novu katastarske izmjere katastarskih općina Kupinečki Kraljevec i Starjak.
Ivica Mavračić predlaže da se u prijedlog zaključka uvrsti nova katastarska izmjera katastarske općine Horvati.
Irena Poje-Oxenham predlaže da se riješi problematika katastarske izmjere svih katastarskih općina na području Gradske četvrti Brezovica.
Žarko Vučak predlaže da Mjesni odbor Horvati na svojoj sljedećoj sjednici donese zaključak za novu katastarsku izmjeru katastarske općine Horvati, a na svojoj sljedećoj sjednici Vijeće bi donijelo zaključak kojim bi podržalo novu katastarsku izmjeru.
Ivica Mavračić govori da će predložiti Mjesnom odboru Horvati da donesu zaključak, ali smatra da treba prisustvovati zatraženom sastanku glede rješevanje problematike nove katastarske izmjera na području Kupinečkog Kraljevca i Starjaka.
Marina Pucević zatvara raspravu te daje na glasovanje Prijedlog zaključka
Vijeće je jednoglasno (10“za“) donijelo

ZAKLJUČAK
                 o podržavanju prijedloga za novu katastarsku izmjeru katastarskih općina 
                                                       Kupinečki Kraljevec i Starjak 

           

1. Vijeće je razmotrilo prijedlog Vijeća Mjesnog odbora Kupinečki Kraljevec centar, Vijeća Mjesnog odbora Kupinečki Kraljevec I i Vijeća Mjesnog odbora Kupinečki Kraljevec II za novu katastrasku izmjeru katastarskih općina Kupinečki Kraljevec i Starjak.                 

2.  Vijeće je suglasno s prijedlogom iz točke 1. zaključka te predlaže žurno organiziranje sastanka nadležnih gradskih upravnih tijela, predstavnika Vijeća Gradske četvrti Brezovica, Vijeća Mjesnog odbora Kupinečki Kraljevec centar, Vijeća Mjesnog odbora Kupinečki Kraljevec I i Vijeća Mjesnog odbora Kupinečki Kraljevec II, s obzirom da je nezadovoljno dosadašnjom dinamikom započetih radnji za novu katastarsku izmjeru katastarske općine Kupinečki Kraljevec te radi prijedloga za novu katastrasku izmjeru katastarske općine Starjak.                 
3. Ovaj se zaključak dostavlja Gradskom uredu za katastar i geodetske poslove Grada Zagreba te Gradskom uredu za mjesnu samoupravu.

Ad 10) Pitanja, prijedlozi i obavijesti
Vladimir Iviček ima upit što je sa dogradnjom područne škole u Kupinečkom Kraljevcu te  kada će započeti gradnja kanalizacije na Uzvodnom slivu potoka Lomnica.
Predsjednica Vijeća odgovara da je ravnatelj OŠ Brezovica dostavio projektantu ostalu potrebnu dokumentaciju za ishođenje građevinske dozvole za gradnju škole, da gradnja kanalizacije na Uzvodnom slivu potoka Lomnica počinje 09. Ožujka, prvo će se graditi u Strmcu, a u Hudom Bitku bi trebali početi kada završi školska godina.

Ivica Mavračić govori da je na prošloj sjednici Vijeća Gradske četvrti Brezovica predložio sastanak sa nadležnim uredom vezano za gradnju sportske dvorane OŠ Stjepana Bencekovića tei dječjeg vrtića  u Horvatima. Predsjednica Vijeća odgovara da je sastanak 3. ožujka, a da će nakon toga biti dogovoreni individualni sastanci.

Srećko Tatar ima upit glede saznanja da bi trebala početi rekonstrukcija dijela Autoceste Rijeka- Zagreb, na dionici od Zagreba do Karlovca te ima upit da li Vijeće može zatražiti uvid u projekt i sastanak, obzirom da dionica prolazi kroz Gradsku četvrt Brezovica.
Predsjednica Vijeća odgovara da će se u utorak održati sastanak na navedenu temu.

Srećko Tatar ima upit vezano za navoženje zemlje na privatne poljoprivredne parcele u Kupinečkom Kraljevcu uz Grančarsku ulicu, a usljed čega su okolne nenavožene parcele nakon padalina poplavljenje, te da je navoženje zemlje regulirano propisima.
Marina Pucević odgovara da će zatražiti očitovanje od nadležnih o navedenome.

Dovršeno u 18:20 sati.

KLASA: 026-03/20-001/13
URBROJ: 251-06-11-8-20-2
Brezovica, 28. veljače 2020.



Zapisnik vodila					            Predsjednica Vijeća 
Kamelia Antonia Pelikon                                         Gradske četvrti Brezovica

							      Marina Pucević, bacc.oec.



















